《题永庆览胜亭》
宋代·张景脩

衙城直上有烟峦，亭在悬崖绝壁间。
几个白头忘岁月，一生青眼看江山。
秋风落木楼台出，暮雨笼沙鸥鹭閒。
珍重京西绣衣使，作书题榜许追攀。

作者简介：张景脩，字敏叔，常州（今属江苏）人。英宗治平四年（一○六七）进士。神宗元丰末知饶州浮梁县（《石林诗话》卷中）。后两为宪漕，五典郡符，历仕神宗、哲宗、徽宗三朝，官终祠部郎中，年七十馀卒。有《张祠部集》，已佚。事见《中吴纪闻》卷三。今录诗二十七首。